**2.1. Филология – Литература на народите на Европа, Америка, Азия, Африка и Австралия (Испаноамериканска литература – XVI - XVIII век)**

КОНСПЕКТ ЗА КАНДИДАТ-ДОКТОРАНТСКИ ИЗПИТ

1. **Откриването и Завладяването** на Новия свят. Проблеми при срещата на култури – откриване, сблъсък, нашествие, „измисляне” на Америка? Свидетелствата на летописците от Индиите:
* Христофор Колумб – първият „писател” в „Новия свят”. Причини и предпоставки за търсенето на нов морски път към Изтока. Между очакваното и видяното – повествователните стратегии на Колумб и на първите европейци за адаптиране на езика към непознатата действителност.
* Ернан Кортес – писмата му до Карл I: съдържание. Конструиране на повествуващия субект и създаване на моделите на Завоевателя.
* Религиозни и правни обосновки за завладяването на Америка – дискусиите във Валядолид. Аргументите на Фра Бартоломе де лас Касас и неговите противници (Хуан Хинес де Сепулведа, Франсиско Лопес ае Гомара и др.) . Дехуманизиране / митифициране на индианеца. Възникване на „Черната легенда” за Испания.
* Споровете за природата в „Новия свят”. Гонсало Фернандес де Овиедо, отец Акоста, Педро Сиеса де Леон и др.
* Кризата в традиционната историография. Професионални и „спонтанни“ летописци. *Амадиси* от Америка – влиянието на средновековната литература и рицарските романи. *Истинската история на завоюването на Нова Испания* от Бернал Диас дел Кастильо. „Завоюваният“ завоевател: Гаспар Нунес Кабеса де Вака.
* Ролята на католическите ордени за съхраняване на културната памет на местното население. Дейността и делото на дванайсетте францискански „апостоли“ в Нова Испания. Бернардино де Саагун и неговите информанти. Предколумбови ли са предколумбовите литератури?
* „Гледните точки на победените“ – хрониките, писани от индианци и метиси. Фернандо де Алва Истлилсочитл, Фернандо Алварадо Тесосомок, Гуаман Пома де Аяла. Живот и творчество на Инка Гарсиласо де ла Вега: литературният израз на едно ново самосъзнание.
* Колониалната епическа поезия – *Ла Араукана* от Алонсо де Ерсиля и Сунига*,* Проекция на стихотворният епос от Античността и на средновековната испанска песенно-повествователна традиция („Романсеро виехо”). Педро де Оня – *Укротеният Арауко.* Хуан де Кастелянос
1. **Отвъдокеанският Барок** – общи характеристики и специфични проявления в поезията, театъра и прозата. Характеристики на колониалните общества. Наченки на религиозния синкретизъм в архитектурата и изобразителното изкуство.
* Барокът в Нова Истания. Бернанрдо де Балбуена: „Мексиканско величие“. Наченки на самосъзнанието на креолите за културните различия с метрополията. Карлос де Сигуенса и Гонгора и „Десетата муза“ Хуана Инес де ла Крус.
* Барокът в Вицекралство Перу. Анонимните поетеси. Хуан дел Валие Кавиедес.
1. **Просвещението** в презокеанските колонии на Испания. Реформите проведени от Борбоните.
* Възобновяване на споровете за природата и човека в Америка – произведенията на прокудените йезуити.
* Научни проучвания и експедиции. „Дружествата на приятелите на страната“. Пътеписите през XVIII в.: *Конколоркорво. Водач на слепи пътници* от Алонсо Карио де ла Вандера.
* Възникване на периодичния печат. Хосе Хоакин Фернандес де Лисарди – „Мексиканският мислител“, автор на първия роман в Испаноамерика. Възродената пикареска.
* Текстовете на „Освободителите“ – дневници, писма и др. Франсиско Миранда. Симон Боливар. Андрес Бельо – проектът за бъдещето на континента в двете стихотворения от „Американски репертоар“.

Библиография

1. **Bellini**, Giuseppe. *Nueva Historia de la literatura hispanoamericana*, Madrid, Castalia, 1997.
2. **Fernández,** Teodosio, Selena Millaresy Eduardo Becerra. *Historia de la literatura hispanoamericana*, Madrid: Editorial Universitas, D.L. 1995.
3. **Goic**, Cedomil: *Historia y crítica de la literatura hispanoamericana*. *1*. *Época colonial*. Barcelona, Crítica, 1988-1990.
4. **González Echevarría**, Roberto y Enrique Pupo-Walker (eds).  *Historia de la Literatura hispanoamericana, 1, Del descubrimiento al Modernismo.* Madrid, Gredos, 2006.
5. **Henríquez Ureña**, Pedro. *Historia Cultural y Literaria de la América Hispánica.* Madrid: Verbum, 2008.
6. **Lasarte**, Pedro. “Lima satirizada (1598-1698): Mateo Rosa de Oquendo y Juan del Valle y Caviedes”. Alicante: Biblioteca Virtual Miguel de Cervantes, 2015. [https://www.cervantesvirtual.com/nd/ark:/59851/bmc6m531](https://www.cervantesvirtual.com/nd/ark%3A/59851/bmc6m531)
7. **Oviedo**, José Miguel. *Historia de la literatura hispanoamericana. 1: De los orígenes a la emancipación.* Madrid: Alianza, 2012.
8. **Pastor,** Beatriz: *EL segundo descubrimiento. La Conquista de América narrada por sus coetáneos (1942-1589).* Barcelona: Edhasa, 2008.
9. **Paz**, Octavio. *Sor Juana Inés de la Cruz o las trampas de la fe.* Barcelona: Fondo de Cultura Económica, 2001.
10. **Pupo–Walker**, Enrique. *La vocación literaria del pensamiento histórico en América: desarrollo de la prosa de ficción: siglo XVI, XVII, XVIII y XIX*. Madrid: Gredos, 1982.
11. **Sáinz de Medrano**, Luis. “Los límites del barroco literario hispanoamericano”. Alicante: Biblioteca Virtual Miguel de Cervantes, 2014.

[https://www.cervantesvirtual.com/nd/ark:/59851/bmcrf7k1](https://www.cervantesvirtual.com/nd/ark%3A/59851/bmcrf7k1)

1. **Todorov**, Tzvetan. *La conquista de América: el problema del otro.* México: Siglo XXI Editores, 2005.

Дата: Изготвила:

 Гл. ас. д-р Лиляна Табакова